Συσχέτιση των δερματοσκοπικών ευρημάτων με το είδος του υπεύθυνου μύκητα σε ασθενείς με μυκητιάσεις δέρματος
Creators: name: Λέκκας, Διονύσιος Ε.
Publisher: name: Aristotle University of Thessaloniki
Year: 2020
Subjects: Δερματοσκόπηση
Μυκητιάσεις
Μικροσπορίες
Τριχοφυτίες
Dermatoscopy
Tineas
Microsporias
Trichophytias

description: Αντικείμενο της παρούσης αποτελεί η διερεύνηση πιθανής συσχέτισης δερματοσκοπικών ευρημάτων με το είδος του υπεύθυνου μύκητα σε περιπτώσεις μυκητιάσεων δέρματος. Η μη ύπαρξη βιβλιογραφικών δεδομένων σε ότι αφορά τα δερματοσκοπικά ευρήματα στις μυκητιάσεις ψιλού δέρματος, επέβαλλε την αρχική εκπόνηση μιας πιλοτικής μελέτης προσδιορισμού των δερματοσκοπικών ευρημάτων στις περιπτώσεις αυτές. Τα ευρήματα αυτής της πιλοτικής μελέτης θα χρησιμοποιηθούν στην συνέχεια προς απάντηση του κύριου ερευνητικού ερωτήματος. Η πιλοτική μελέτη κατέδειξε την ύπαρξη δερματοσκοπικών μεταβλητών ως προγνωστικούς παράγοντες στις περιπτώσεις μυκητιάσεων ψιλού δέρματος. Ως θετικοί προγνωστικοί παράγοντες μπορούν να αναφερθούν η περιφερική κατανομή λεπίων, η φυγόκεντρος κατεύθυνση απολέπισης καθώς και η εικόνα λεπίων σαν φαγωμένα από σκόρο. Ως αρνητικοί προγνωστικοί παράγοντες ανευρέθησαν η διάσπαρτη κατανομή λεπίων εντός της βλάβης, καθώς και τα τμηματικά κατανεμημένα στικτά αγγεία. Σε ότι αφορά το σκέλος της συσχέτισης των δερματοσκοπικών ευρημάτων στις μυκητιάσεις ψιλού δέρματος που κατέδειξε η πιλοτική μελέτη, με το είδος του υπεύθυνου μύκητα, η στατιστική ανάλυση δεν κατέδειξε την ύπαρξη κάποιας συσχέτισης, με την μεταβλητή ύπαρξης και λευκωπού και κιτρινωπού λεπίου να εμφανίζει οριακά αρνητικό αποτέλεσμα. Σε ότι αφορά το σκέλος της συσχέτισης των δερματοσκοπικών ευρημάτων στις περιπτώσεις μυκητιάσεων τριχωτού κεφαλής με το είδος του υπεύθυνου μύκητα, η στατιστική ανάλυση κατέδειξε συσχέτιση. Τα δερματοσκοπικά στοιχεία της ύπαρξης και λευκωπού και κιτρινωπού λεπίου, των τριχών με κατεύθυνση ζιγκ-ζαγκ, καθώς και αυτών με εικόνα σαν σήματα μορς μπορούν να συσχετιστούν με μικροσπορικού τύπου λοίμωξη του τριχωτού. Στον αντίποδα αυτά της εικόνας πολλαπλών μαύρων στιγμάτων και τριχών με εικόνα τιρμπουσόν, συσχετίζονται με τριχοφυτικού τύπου λοίμωξη του τριχωτού. Τα ευρήματα μας αυτά μπορούν να χαρακτηριστούν ως έχοντα μεγάλη κλινική εφαρμογή και χρησιμότητα καθότι η δυνατότητα δερματοσκοπικού προσδιορισμού μιας λοίμωξης ως τριχοφυτικού η μικροσπορικού τύπου χωρίς την ανάγκη εκτέλεσης καλλιεργειών, μιας μεθόδου αρκετά πιο χρονοβόρας και δαπανηρής, επιτρέπει στον κλινικό ιατρό αφενός να υποδείξει με μεγαλύτερη ακρίβεια την πιθανή δεξαμενή μόλυνσης (ανθρωπόφιλα, ζωόφιλα στελέχη) προς αποφυγή περεταίρω διασποράς της μόλυνσης και αφετέρου την επιλογή μιας πιο ορθής και στοχευμένης αντιμυκητιασικής θεραπείας.
description: The subject of our study is the investigation of possible correlations between dermoscopic signs and the type of the responsible fungi in fungal skin infections. The lack of data in the literature about dermoscopic findings in cases of tinea corporis, urged us to conduct a primary pilot study on clarifying the dermoscopic signs in those cases. The results of this pilot study will be used afterwards in order to answer our main question, the possible link to the responsible type of fungi. Our pilot study has pinpointed the existence of certain dermoscopic signs as predictors in cases of tinea corporis. Peripheral scale distribution, centrifugal peeling direction and the existence of ΄΄moth-eaten’’ scale as positive predictors. On the other hand, patchy vascular arrangement and diffuse presence of scale as negative ones. In terms of correlation of these dermoscopic signs to the responsible fungi, our study couldn’t highlight such a possibility, with the sign of existence of both white and yellowish scale in the lesion having a borderline negative result in the statistic analysis. In cases of tinea capitis, our study has pinpointed clear correlations between dermoscopic signs and the responsible type of fungi. The existence of both white and yellowish scale, zig zag hair and morse- code like hair are highly suggestive of microsporic type of infection. On the other hand, the presence of black dots pattern and corkscrew-like hair are highly suggestive of trichophytic type of infection. Our findings are of major clinical importance, since the possibility of dermoscopic clarification of an infection as microsporic or trichophytic, without the need of fungal cultures (a method much more expensive and time-consuming), allows the physician of a more accurate and targeted selection of antifungal therapy. It also helps him to evaluate more precisely on the source of contamination (animals, humans or objects), therefore minimizing the risk of infection spreading.